รีวิวงวดนี้ นิวคุงจะมารีวิวร้านของกินที่พัทยาที่นิวคุงไปเที่ยวมาเมื่อเดือนก่อนนะครับ 
ร้านที่สี่เป็นร้าน Lemon Monster โดยร้านนี้จะตั้งอยู่ในโซนของกินของตลาดนัดเทพประสิทธิ์ครับ
ร้านนี้จะเป็นร้านขายน้ำแผงลอยเล็กๆ ที่มองแล้วจะไม่ค่อยเด่นมากนัก แต่ป้ายร้านดูสะอาดกว่าร้านไหนๆ คิดว่าน่าจะเป็นร้านใหม่เลยต้องขอชิมซะเลย

ที่ร้านจะเน้นขายแต่เมนูเครื่องดื่มอย่างเดียว มีให้เลือก 2 เมนูด้วยกันคือน้ำมะนาว และน้ำมะนาวผสมน้ำผึ้ง ครับ
ราคาต่อแก้ว (ถ้าจำไม่ผิด) จะแก้วละ 30 บาท ครับ

วันนี้นิวคุงก็ได้ซื้อน้ำมะนาวผสมน้ำผึ้งมาลองชิมครับ
ลองกินดูแล้วก็จะได้รสเปรี๊ยวนำหวานน้ำผึ้งตามหน่อยๆ แต่โดยรวมๆแล้วเป็นรสที่ไม่เข้มอร่อยเหมือนแบรด์ดังๆมากนัก
ตัวรสมะนาวจะเป็นรสเปรี๊ยวแบบกลางๆไม่เด่นมากและรสน้ำผึ้งกินแล้วก็หวานดีแต่ไม่กลมกล่อมเท่าไหร่ กินแล้วก็สดชื่นดีนะ พอทานได้เรื่อยๆดี

สรุปโดยรวม (เต็ม 10)
ให้ 6 คะแนน รสชาติน้ำมะนาวผสมน้ำผึ้ง รสกลางๆ ไม่เข้มและรสเปรี๊ยวและหวานไม่เด่นมากจนเกินไป

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  16 / 1 / 58
